
KLI prvom djelu ovog rada pokušao sam dati prikaz 
bratovštinskog života u Rabu, s posebnim osvrtom na 
bratovštinu sv. Križa proplakanoga. (Confraternitas S. Crucis 
Lacrimosae). (U drugom djelu želio sam osvjetliti lik biskupa 
Ivana Luke Garanjina. 

Rab kao i ostali tadašnji razvijeni dalmatinski gradovi imao 
je mnoge bratovštine. Među najstarije spadaju one iz XIV st. 
kao bratovština sv. Kristofora (Confraternitas S. Christopfori), 
bratovština sv. Marije, Dvanaestorice braće i sv. Petra (Conf. 
S. Mariae et duodecim fratrum et S. Petri), bratovština sv. 
Antuna opata (Conf. S. Antonii abbatis) i druge. U povijesti 
Raba spominje se do 21 bratovština. Ta su bratstva okupljala 
pojedine struke i zanate (brodograditelje, pomorce, vojnike...) 
a neke su bile posebno plemičke ili pučke. U središtu 
pozornosti bio im je određeni religiozni kult. Za Rab specifična 
je bratovština sv. Križa proplakanoga. Iz preostale 
dokumentarne građe dadne se dosta saznati o njezinu 
životu i radu. U zaključku sam prikazao kako su bratovštine 
imale znatan utjecaj na život u Rabu, kako su doprinosile 
vjerskom ozračju i obnovi pobožnosti a uvelike utjecale i na 
privredni život mjesta i prodahnjivale ekonomsku djelatnost 
kršćanskim vrednotama. Potrudio sam se da izabrani prilozi 
dokumentarno podacima osvijetle činjenice. Zahvaljujem se 


prof. dr. Luji Margetiću koji me je na početku rada podržao 


i pomogao. 

I 
O BRATOVŠTINAMA OPĆENITO U KATOLIČKOJ 
CRKVI 1 (U NAŠIM KRAJEVIMA. 

IBratovštine su vjerska katolička udruženja koja okupljaju 
vjernike s posebnim ciljem da doprinesu kultu pojedinog 
sveca ili kršćanskom otajstvu ili u svrhu promicanja neke 
vrline kao npr. kršćanske ljubavi i dobrotvornosti(1). Svaka 
bratovština odabire svrhu radi koje se osniva i zadatke koje 
predlaže svojim članovima i pismeno prikazuje u svom 
statutu koji odobrava nadležna crkvena vlast, tj. redovito 
dijecezanski biskup. 

Naziv bratovština dolazi od riječi brat (bratim) a načinjen je 
prema latinskoj confraternitas ili fraternitas, što u prijevodu 
znači bratstvo. Osim toga upotrebljavaju se i drugi nazivi 
kao npr. sodalitas, schola, fraia, itd. Povijesno gledano prve 
bratovštine u Katoličkoj Crkvi osnivane su u Italiji krajem 
XII. st. Poticaj za razvoj takvih pobožnih udruga davali su 
novonastali redovi, kao franjevci, dominikanci te karmeličani 
a na poseban način utjecao je na njih flagelantski pokret 
(pokornici - bičevatelji) koji su se još zvali battuti ili disciplinanti, 


od kojih su prvi osnovani 1260. godine u Perugi (2). 


u srednjovjekovnim gradovima bratovštine su okupljale većinu 
klerika i svjetovnjaka te su tako vršile jak upliv na zajednički 
vjerski život, a one imućnije utjecale su i na javni život 
određenog područja. Općenito se u bratovštinskim statutima 
(matrikulama) mogu naći propisi kojima se određuju posebne 
vjerske obaveze, službe i obredi kojima se promicao kult 
kojemu je bratovština posvećena, zatim propisi o načinu 
uprave i mandatu skupne uprave. Obično se na čelo 
bratovštine postavljao prokurator a dobrima su upravljali 
kastaldi (ili gastaldi). Oni su vodili brigu: o prihodu i 
rashodima, kao npr. članarini, ubiranju primasa od nekretnina, 


prodaje životinja, darova, oporuka itd. 





lI. 
BRATOVŠTINE U RABU 

WDeško je pratiti razvoj i slijed bratovštinskog života u Rabu 
s više razloga. Jedan je nesređenost građe biskupijskog 
arhiva u Rabu. Drugi, možda i veći, jest sam pristup 
uščuvanom materijalu. Tko god zaviri u ostatke minulih 
vremena i pristupi povijesnoj građi mora se truditi oko 
objektivnosti. U našem slučaju treba dobro proučiti povijest 
srednjovjekovnog Raba, mjesne i krajevne prilike u kojima 
su isnatvštine: nastajale i u kojima su ljudi tada živjeli, 
odnose koji su među njima vladali te veze koje su Rabljani 
uspostavljali s drugim gradovima i područjima. 

Q tom pogledu koristio sam se sljedećim izvorima: Arhivom 
bivše Rapske biskupije, napose bratovštinskim (Libri 
Fraternitatum) i kaptolskim knjigama (Libri venerabilis Capituli 
Arbensis). Od osobite koristi bila mi je povijest Raba koju 
je kronološkim redom u 6 svezaka napisao 0. Odoriko 
Badurina (1896-1969), djelo je neobjavljeno (u rukopisu) i 
čuva se u samostanu sv.Eufemije u Kamporu. Treba spomenuti 


i knjigu o. Vladislava Brusića "Otok Rab" koju je 1926. 


“god. izdao samostan sv. Eufemije u Kamporu. Koristio sam 

se i klasičnim djelom Daniela Farlatija (1690-1773) "Illyricum 
sacrum" (tomus V) izdanom 1775.god. u Veneciji, te knjigom 
prof. Ivana Pederina "Rab u osvit humanizma i renesanse" 
koju su izdali SIZ za kulturu i Turistički savez općine Rab 
1989.god. Treba naglasiti da još ima arhivske građe koja se 
nalazi pohranjena po drugim gradovima, u raznim zavodima 
i arhtvtma prvenstveno u Rijeci, Zagrebu, Zadru... 

Srednjovjekovni Rab ima za sobom dugu i bogatu povijest 
i tradiciju koja će obilježiti razdoblje narednih stoljeća. Rab 
je u starini bio utvrđeni rimski municipium sa samostalnom 
gradskom upravom, kojoj je kasnije bio na čelu knez, s 
upravnim strukturama: vikarom, sucima, vijećem, bilježnikom... 
Q strukturi stanovništva temeljna je podjela bila na plemiće 


i pučane, koja će prilično utjecati i na ustrojstvo bratovština. 


Neke su bile strogo staleške, dok su druge mirile razlike i 


međusobne suprotnosti plemstva i pučana. Od velike je 
važnosti činjenica da je Rab - i to zasigurno od 530. 
godine bio središte biskupije (3). Uz biskupa, kaptol i 
svećenstvo u Rabu je bio razvijen i redovnički život, spomenimo 
samostane sv Andrije, sv. Ivana Evanđeliste, sv. Antuna 


opata i sv. Justine. Sve je to doprinosilo i davalo Rabu 

oznaku razvijenog dalmatinskog grada koji je mogao ići 
ukorak sa suvremenim zbivanjima u vjekovnom kulturnom i 
gospodarskom životu, o čemu nam svjedoče i danas toliki 
vrijedni ostaci iz davnije i nedavne prošlosti (4). U periodu 
mletačke vladavine Rab je izgubio samostalnost a mletačka 


je uprava nametala puteve razvoja i prosperiteta. (Iz ostalo, 


venecijanska je uprava prisiljavala bratovštine da uredno 


vode svoje dnevnike, osobito blagajničke kao i ostale bratimske 
knjige jer je željela imati potpun uvid u njihov rad, napose 
u prihode i rashode. U daljnjoj povijesti, u periodu između 
1472. i 1512. god., neke bratovštine nestaju ili zamiru. To 
se može uočiti na grafikonu (prilog br. 1). Razlog je tome 
bila najvjerojatnije kuga koja je 1449. i 1456. god. harala 
Rabom pokosivši više od polovice stanovništva. No istom 
tada niču nove bratovštine. Nakon tolikih nesreća i pomora 
stanovništva raste religioznost koja se izrazila u novim 
oblicima bratstva. Druga "kuga" za bratovštine bila je francuska 
dominacija pod Napoleonom. On je ukinuo bratovštine a 
njihova dobra oteo i stavio pod nadzor civilne vlasti. 

Prateći kroz taj dugi vremenski period život bratovština 
možemo ustvrditi da su one kvalitetno doprinijele raznovrsnosti 

i kulturi gradskog života, unošenju novih duhovnih stilova i 
širenju vjerskog žvota te mirenju i zbližavanju plemstva i 
puka. U životu bratovština veoma je prisutan društveno 
ekonomski elemenat tako da se na prvi pogled skoro 
dobiva dojam da je bio dominantan i da je imao prvenstvo 
nad duhovnim. No tu konstataciju izbija činjenica da su 
bratovštine vodile bdgu o socijalnim problemima naroda te 


su, na svoj specifičan način dale autentičan i značajan 


doprinos općem dobru, npr. brigom za crkve, oltare i | 


njihov ures, za obrede i ono što mi danas zovemo karitativni 


rad, unoseći tako u gospodarsku dimenziju života kršćanske 


vrijednosti. 

KOLIKO JE BRATOVŠTINA BILO U RABU? 
RBrema priloženom grafikonu (prilog br.1) u Rabu je kroz 
stoljeća djelovala 21 bratovština. Vremenski raspon koji 
obilježeva svaku pojedinu od njih utvrdio sam prema datumu 
kada se prvi put spominje prema podacima 0. Odorika 
Badurine te iz podataka u arhivu bivše Rapske biskupije. 
Činjenicu da je u Rabu bilo mnogo bratovština spominje i 


" 


D. Farlati u "Illyricum sacrum" gdje piše Insignem 
religionem ac pietatem Arbensium declarat multitudo aedium 
sacrarum, piorum locorum, et sodalitatum, major sane 
numerus, quam pro civitatis magnitudine ac civium frequentia." 
(5), što u prijevodu znači; osobitu vjeru i pobožnost Rabljana 
pokazuje mnoštvo crkava, pobožnih mjesta i zaista velik 
broj bratovština, koliko zbog veličine mjesta i radi brojnosti 
građana. Jedna od prvih koja se u povijesti spominje je 
bratovština sv, Kristofora. Prvi put u arhivu Rapske biskupije 
spominje se 1369. god. kada je Creste Martini de Jacomello 
u oporuci uz ostalo spomenuo i maslinjak koji graniči s 
posjedom bratovštine sv. Kristofora (6). Ovu bratovštinu usput 
spominje i Farlati kad govori o rapskom biskupu Pavlu II. 
navodeći svjedočanstvo tadašnjeg biskupa Garanjina da je 


l1 


Pavao II. (Balcanum de Pirano) bio upisan u bratovštinu sv. 
Kristofora 1443. god. (7). Uz tu bratovštinu veže se i naziv 
"battitorum" tj. bičevatelja, zapravo samobičevatelja. Prema 
mišljenju prof. Pederina to bi značilo da su u Rabu postojale 
dvije bratovštine sv. Kristofora, jedna koja je okupljala ceh 
postolara a druga flagelanata (8). O toj bi se tvrdnji nakon 
pomnog istraživanja izvora moglo još diskutirati. Postoji, 
naime, zapis iz 1710. godine, kada rapski biskup šaljući 
papi u Rim izvještaj, između ostalog piše da u gradu ima 
8 laičkih bratovština, od kojih su 4 nadbratovštine a među 
njima je najbogatija "S. Cristophori, Battitorum vocata..." 
(9). O nastanku ove bratovštine, doduše bez priziva na 
izvore, govori i M. Bolonić u svojoj knjizi o krčkim 
bratovštinama, on piše: "Bratovštinski život iz susjedne Italije 
i katoličke Europe našao je živog odjeka i u hrvatskim 
krajevima, naročito ondje gdje su bile sređene crkvene 
prilike... Među ove bratovštine spadaju; sv. Silvestra u Zadru 
(1214), Svih Svetih u Dubrovniku (1215)... Zatim one u 
Kotoru 1298., sv. Kristofora u Rabu (XIII. st.), Svih Svetih 
u Korčuli (1301)." (10). Nije sačuvana njena madrigola ali 
u biskupijskom arhivu nalazimo zapis o njenim običajima. 

Kapelan je bio dužan svake nedjelje i još 28 drugih svetkovina 
služiti bratimima misu u crkvi sv. Kristofora, procesionalno 
hodočastiti drugog dana po Uskrsu u Lopar svetoj Mariji 
Magdaleni, a u nedjelju poslije Uzašašća i po sv. Jakovu u 
crkvu sv. Eufemije u Kampor. Tu se spominje madrigola iz 
1443. god (11). 

Druga po starosti je bratovština sv. Marije, dvanaestorice 
braće i sv. Petra (S. Mariae XII fratrum et s. Petri). Prvi se 
put spominje 24. VI. 1369. god. u vezi s nekom česticom 
"Pastoran" koja graniči s posjedom te bratovštine (12). To 
je bila plemička bratovština u koju su stupali rapski biskupi 
i kanonici, a zvala se još i Fratalia magna tj. Velika 
bratovština. U kaptolskom arhivu (13) zabilježen je spor 
dje kaptdi tuži biskupa da želi ubirati dohotke ove bratovštine. 
Presudio je trogirski biskup Chrysogonus i to u korist 
kaptola a biskup je morao vratiti ubrane dohotke unatrag 
10 godina (300 dukata) (14). QU vezi sa svrhom ove bratovštine 
o. Badurina u kronici bilježi zapis iz 1543. god. kada je u 
bratovštinu primljen Matej Marinellis i njegovi zakoniti muški 
potomci "da budu dionici svih dobrih dijela, molitava, 
oficija, misa, meditacija i propovijedi' (15), što svjedoči o 

uvjerenju da je članstvo u bratovštini označavalo povlasticu 
za život u vječnosti. Rapske plemiće okupljala je također i 
bratovština sv. Antuna Opata. Ta je bratovština darovala 
koludricama Trećeg reda sv. Frane crkvu i dvije bratimske 
kućice. na Kaldancu (16). 

Bratovština sv. Barbare okupljala je vojnike i vojne službenike 
u Rabu. To se izričito spominje god. 1619. "Miser capo 
Nicolo da Venetia al presente capo di bombardieri della cita 
d Arbe... i gastaldi della scola di hambandie! što u 
prijevodu glasi: "Gospodin zapovjednik Nikola iz Venecije 
prisutnom zapovjedniku topničara grada Raba i gastaldima 
bratovštine topničara..." (17). Bratovština sv. Nikole okupljala 
je pomorce iz Raba. God. 1555. spominje se da kastaldi te 
bratovštine izabiru novog hapdlina koji je braći dužan služiti 
misu i "cantar in schiavo la epistola et evangelio tutte le 
feste comandate" tj. "pjevati hrvatski poslanicu i evanđelje 
sve zapovijedane blagdane, a kapetani rapskih brodova 
dužni su svaki put kad se vrate s putovanja dati bratovštini 
svoj prilog" (18). Od ostalih spomenimo još bratovštinu 
brodograditelja sv. Marije (Conf.S. Maria dei Calafati). Godine 


1714. biskup vršeći pastirski pohod katedrale u izvještaju 

piše: "Visitavit Altare Maius dedicatum Assumptionis B.M.V 
sub quo existunt multae reliquiae santorum... Altari supradicto 
est unita conf(raternitas) B.M.V vulgo dicta S. Maria de 
Calafati' (19), što znači; "posjetio sam glavni oltar posvećen 
Gznesenju B.D.M., u kojem se nalaze mnoge svetačke 


1" 


moći..." uz navedeni oltar povezana je bratovština B.D.M,, 
kako je narod zove bratovština brodograditelja sv. Marije. U 
izvještaju se spominju i druge bratovštine koje su tada 
djelovale u Rabu. Njihovo istraživanje iznjelo bi na vidjelo 


nove spoznaje o životu u tadanjem Rabu, napose o vjerskom 


i društvenom ozračju koje je tada vladalo na otoku. 

KNJIGE BRATOVŠTINA KOJE SE ČUVAJU U ARHIVU 
BIVŠE RAPSKE BISKUPIJE 
(navedeni su redni brojevi pod kojima su smještene u 

II. 
BRATOVŠTINA SV. KRIŽA PROPLAKANOGA 


' Na početku treba reći da naziv Sv. Križ proplakani, kako 


se uščuvao danas u Rabu nije posve ispravan bolje bi bilo 
reći: Sv. Križ proplakali, jer je raspelo plakalo. Stoga bi i 


ime bratovštine ispravnije bilo Bratovština sv. Križa 


- proplakaloga. Međutim budući je u Rabu, u narodu, živ 


naziv "križ proplakani' tako sam ga zadržao u ovom radu. 
Bratovština sv. Križa proplakanoga utemeljena je 2. 1. 
1560. god. ČI Arhivu rapske biskupije čuva se prijepis tog 
ustanovnog čina što ga je prepisao bilježnik Georgius 


Spalatin 1782. god. (prilog br 2), a sačuvani su i drugi 
X krma == iza == o suo = 










kasniji prijepisi q € 

utemeljenje bio j 
događaj koji se ff, 
dana 14. 12. Bf 
1559. god. zbio | 























u sadašnjoj crkv 


sv. Antun 


novoga. Tog je 17 


dana, prema svjedočanstvu, rapski plemić Marinelus Scaffa 


po svom običaju došao u navedenu crkvu pomoliti se; 


uprijevši pogled u raspelo koje se nalazilo u crkvi ugledao 
je gdje Isus plače. Vijest se brzo proširila gradom te se u 
crkvu zgrnulo mnoštvo naroda koji su vidjeli kako iz Isusovih 
očiju na raspelu teku suze. O događaju na temelju istrage 
sastavljen je zapisnik koji se čuva u Arhivu rapske biskupije 
a donosi ga i Farlati u svom djelu "ILLIRICUM SACRUM". 
Potaknuti tim događajem rabljani odlučiše osnovati bratovštinu 
sv. Križa proplakanoga. u ustanovnoj ispravi bratovštine 
navodi se:'"Intendentes ab tale miraculum (numquam a 
saeculo auditum) placare iram Dei omnipotentis, ad laudem 
quoque et honorem sue majestatis, ac sub titulo devotissimi 
Crucifixi  lacrimosi constituere unam fratuleam sive 
confraternitatem' (20). Shvativši to čudo kao opomenu i 
upozorenje zbog velikih grijeha i prijetnju mogućom Božjom 
kaznom, te kao priliku za popravak života i milost Božjeg 
oproštenja, osnovana je bratovština da bi promicala pobožnost 
prema sv. Križu, zapravo Raspetom koji je proplakao. Kaptol 
je tad odlučio da se dan 14. prosinca slavi kao zapovjedni 
blagdan za grad i okolicu. Uoči blagdana ima se sav kler 


okupiti u crkvi sv. Križa da otpjeva večernju, a na. sam 

blagdan da se održi svečana procesija, misa i večernja (20). 
Ovaj spis o ustanovi bratovštine bit će temelj statuta na 
koji će se kasnije nadovezati drugi propisi i nova pravila. 
Prilikom ustanovljenja bili su u bratovštinu primljeni kao 
članovi rapsko svećenstvo i sav kler i to bez uplate članarine. 
Jedan je od njih bio imenovan kapelanom crkve i bratovštine 
s dužnošću da u bratimskoj crkvi služi misu na sve blagdane 
te svakog petka i subote. Ta se crkva nalazi i danas na 
zapadnom djelu grada. Prvi se put spominje u XIII. st kao 
crkvica sv. Križa koja je bila vlasništvo opatije sv. Petra u 
Drazi. Benediktinci su tu imali svoj gostinjac. Kasnije je ta 
crkvica dobila naziv "S. Antonio nuovo". Posebno je postala 
posjećivana a kasnije i proširena nakon čudesnog proplakanja 
što se zbilo u njoj. Danas kao značajnije djelo u crkvi nalazi 
se barokna slika na glavnom oltaru, rad venecijanskog 
majstora Pelegrinija iz XVII. st. Malena središnja slika 
postavljena je 1934. god. a rad je J. Lucića. Na tom 
mjestu vjerojatno se nalazilo raspelo koje je proplakalo 
načinjeno kompozicijski u teracoti: Bog Otac u krilu drži 
raspetog Sina. Na svodu prezbiterija nalaze se štukature iz 


1798. god. rad braće Somazzi iz Švicarske. 

IBužnosti obaveze i prava članova (bratima) bila su utvrđena 
matrikulama ili statutima. Na čelo bratovštini biraju se dva 
upravitelja (prokuratora), od kojih će jedan biti plemić a 
drugi pučanin, koji će korisno i na zajedničku dobrobit 
upravljati dobrima; mandat im traje tri godine. Kao njihovi 
pomoćnici, koji će voditi neposrednu upravu, među pučanima 


biraju se dva kastalda, koji će svake godine prokuratorima 


podnositi izvještaj o upravljanju dobrima. Ako nebi na. 


vrjeme podnijeli izvještaj , morali su platiti kaznu od 10 


dukata. Svatko tko je želio pristupiti bratstvu morao je 

platiti članarinu. Godine 1765. rapski biskup Ivan Luka 
Garanjin dodaje da nitko ne može biti bratim ako nema 
ljubičastu kukolu i svijeću te ako ne uplati članarinu od 4 
lire. Isti je biskup sastavio obred oblačenja bratimske odjeće 
i ulaska u bratovštinu. Taj se obred obavljao petkom prije 
mise. Sastavljen je u dialoškoj formi i nalik je drugim 
sličnim obredima. Niz dužnosti i aktivnosti u bratovštini, a 
s tim u vezi i propisa vezano je oko sahrane pokojnih 
članova. Razlog tome bilo je uvjerenje da je članstvo u 
bratovštini olakšica za put duše u raj (21). Zato su se 
mnogi ljudi upravo u času smrti upisivali u bratovštine i 
oporučno ostavljali novac za služenje pokojničkih misa ili 
pak zemlju u posjed bratovštini. Članovi bratovštine morali 
su prisustvovati sprovodnim obredima i skupnim molitvama 
za pokojnika. Onaj tko bi izostao bio je dužan platiti 
novčanu kaznu (22). 

U spomenutom obredniku biskupa Garanjina nalazi se i 
prijevod bule pape Klementa XIII. izdane 1765. god. Tu se 
nalazi značajan, vjerojatno najstariji, zapis pjesme "Štujmo 
braćo" (Prilog br 3). Prema predaji ispjevao ju je sam 
biskup Garanjin. Taj je biskup bio veoma vezan uz ovu 

bratovštinu o čemu svjedoči i dvaput u obredniku opetovana 
nota: "Svaki koise nahodi u ovoj Crigui recitte yedan Occe 
nase i yednu Ydrava Mario za ydravye Prisvit. i Pripost. 
Gosp. Ivanna Luku Garagnina, Arcibiskupa od Splita, koiye 
postavil u ovakvu svitlost ovu Criguu." Osim toga ime ovog 
zaslužnog biskupa, koji je sa rapske stolice prešao za 
sudbina splitskog, zapisano je višeput u knjigama 
“bratovštine; a u bratimskom imeniku piše: "(Dne) 3. maggio 
1766. L lllustrissimo e Reverendissimo monsignor Giovanni 
Luca Garagnin, fu benemerito (Vescovo) di questa Chiesa, 
ora Arcivescovo di Spalato si mete nella Scola di S. Croce 
Lacrimosa per Fratello,per essere egli principal Autor, Regu- 
lator, Protetor e Benefator di questa Confraternita, il quale 
non solamente ha arichito questa Scola e Chiesa a proprie 
spese di tante Indulgenze, ma anco continuamente la 
soccore con la Carita e Patrocinio", što u prijevodu znači: 
"Presvijetli i prečasni gospodin Ivan Luka Garanjin koji je 
zaslužan za ovu crkvu, sada nadbiskup Splitski, učlanio se 
među braću bratovštine sv. Križa proplakanoga da bude 
prvi začetnik, upravitelj, zaštitnik i dobročinitelj ove bratovštine, 
On ne samo da je obogatio o svom trošku ovu crkvu 

mnogim oprostima, već je neprestano pomaže ljubavlju i 
zaštitom. " 


Statut f 








bratovštine je 

Tako _ je npr. “ 
god. 1872. Kapelim Marko Barbirić unio u statut da se u 
bratovštinu ne ma upisati nitko prije navršene 14. god. 
života, a mogu se upisivati i stranci. No u popisu braće 
nalazimo i ranije ljude koji nisu iz Raba: npr. 1768. god. 
upisao se Jakov Flego iz Karlobaga, 1772.god. Dominik 
Banić iz Šibenika, a kasnije nalazimo braću iz Velog Lošinja, 
Senja, Brescie, Zadra, Rovinja... 

Pravi uvid u onaj svakodnevni život i mentalitet ljudi ove 
bratovštine pružaju nam njezine službene knjige kao što su 
blagajnički dnevnici, zapisnici sjednica i ostali bratimski 
spisi. Zapisi primitaka i izdataka, usputne note, imena i 


zanimanja ljudi odaju nam šaroliku sliku života u Rabu, 

poslova kojima su se ljudi bavili, kultura koje su bile u 
tržišnom prometu, od čega su ljudi živjeli i kako su gledali 
na život. Bratovštine su se uzdržavale od raznovrsnih prihoda. 
Tako npr. budući da su oporučno dobivale u posjed kuće 
i zemlju, to su i prihodi bili s time povezani; pritjecali su od 
stanarina, od najmljene zemlje i njenih plodova: ječma, 
kukuruza, graška, prosa, sirka, vina, ulja, zakupine od ovaca 
i ostalih životinja, od vune itd. Kastaldi su vodili brigu o 
količini i vrijednosti koja pripada bratovštini i pazili su na to 
da se plodovi i protovrijednost od prodane robe isporučuje 
na vrijeme. 

Među izdacima ističu se novčane svote potrošene za popravke 
i uređenje crkve i za vjerske obrede. Neki su izdaci bili 
redoviti, jer se pojavljuju iz godine u godinu npr. za službu 
kapelana, za svijeće i ulje, za pjevanje Muke u Velikom 
tjednu, tu spadaju i troškovi za održavanje crkve; čavli, 
brukve, konopi...Osim toga kupovani su razni predmeti i 
knjige za crkvu, srebrna kandila, izrada misnica...Godine 
1784. Josip Vodopija poklonio je crkvi dragocjenu relikviju 
drva svetog Križa. Za istu relikviju je te godine nabavljen 
srebrni relikvijar. 

U blagajničkom dnevniku susrećemo mnoštvo imena običnih 
ljudi i plemića, gazda i dužnika. Možemo pratiti njihovu 
povezanost s ovom bratovštinom i ekonomsku ovisnost o 
njoj. Npr. od 1717. do 1736. god. vidimo kako Vincenzo 
Semitekolo redovito plaća odgovarajuće iznose za prodano 
vino od najmljenog vinograda. Od god. 1736. više se ne 
spominje sve do 1747.,kada je opet spomenut (vjerojatno 
taj isti) ali sada u vezi s izdacima koje je bratovština imala 
za njegov sprovod. 

U bratovštinama je zbog neurednog upravljanja dobrima 
često dolazilo do sporova. Još davno prije nego li je 
postojala bratovština sv. Križa, god.1450., pučki su poklisari 
u Rabu venecijanskom duždu tužili plemičke kastalde da 
oduzimaju bratovštini novac. Dužd im je savjetovao da 
sastave matrikule (pravila) i da imaju svoje odvjetnike koji 
će ih u tim stvarima zastupati pred knezom (23). U bratovštini 


sv. Križa proplakanoga suprotnost plemića i pučana nije 


. dolazila do izražaja jer je jedan prokurator bio plemić a 


drugi pučanin. No neurednost u vođenju dobara bila je na 
dnevnom redu za vrijeme venecijanskih namjesnika koji su 
htjeli imati potpun uvid u prihode i rashode.. 

poca cura che hanno i Gastaldi in esigere da debitori della 
presente Scola quanto s aspetta' što znači: "mnoge 
neurednosti i nebrigu koju pokazuju gastaldi u nastojanju 
da pribave od dužnika bratovštini koliko se očekuje." Zato 
naređuje da za slijedeću godinu treba podnijeti račune i 
točno navesti popis dužnika koji nisu platili najam. Bilo je 
slučajeva da su se unutar bratovštine primjenjivale stroge 
sankcije prema članovima koji nisu ispunjavali svoje obaveze 
propisane matrikulama. Tako je 1765. Petar Capio bio 
isključen jer nije na procesiju došao zajedno s ostalom 
braćom u habitu i nije darovao svijeću kako je uobičajno. 
Vrijeme je neminovno donosilo promjene u životu grada, 
otoka i ljudi. Mjenjao se postepeno mentalitet, međuljudski 
odnosi, i opće kulturno ozračje. Takve preobrazbe bitno su 

utjecale na život bratovština. U odnosu na ranije prilike one 
sve više gube svoje društveno značenje, dok raste njihov 
nabožni karakter. Kada je god. 1805. potpisan mir u 
Požunu, Dalmacija je potpala pod Francusku vlast te je 19. 
ll. 1809. god. Napoleonova vojska zaposjela Rab (24). Ta 
“politička promjena značila je kraj mnogim samostanima i 
bratovštinama, dokinute su crkvene desetine i oteta mnoga 
dobra. Mnoge bratovštinske knjige, osobito oporuke i povelje, 
zemljišne knjige i blagajnički dnevnici netragom su nestali. 
U povijesti Raba značajan je i datum 27. XII. 1823. god. 
kada je umro posljednji rapski biskup Ivan Petar Galzigna 
(1740-1823), a još više 1828. god. kada je bulom "Locum 
beati Petri" pape Lava XII. rapska biskupija dokinuta. Vjerski 
život je u novim prilikama potekao drukčije, zamrla je 
revnost koja je prije vladala u puku. Tako je godine 1852. 
Sveta kongregacija za bogoštovlje ukinula zapovjedni blagdan 
sv. Križa proplakanoga i njegov oficij. Prema bratimskim 
knjigama narednih godina se u bratovštinu upisuju uglavnom 
žene što znači da je prevladavao devocionalni karakter 
udruge. S vremenom se život bratovštine sv. Križa 
proplakanoga potpuno ugasnuo. 

NA DAN SVETOGA KRIŽA 14. PROSINCA 


Stujmo braćo blagdan danas, 
u koj Isus plaka za nas, 
Na oltaru ovdi steći 


S Bogom Ocem nas mireći. 


Tisuć petsto godin biše 
i šezdeset jošte više 
Da se čudo ovo zgodi 


Poklen Isus se porodi. 


Gorke suze poče ronit 
Plačuć gorko tere cvilit 
Na viđenje svega puka 


Ki ovdika staše skupa. 


Za utažit Božju pravdu 
Jer viđaše u vom gradu 
Zlobu svaku i veliku, 


Koja nije u priliku. 


Suze roni, Oca moli 
Na oltaru ovdi doli, 
Da se rači on prostiti 


Puka svoga ne umoriti. 


Kako da bi htio reći, 
na oltaru ovdi steći: 
Nu pogledaj suze ovoga 


Sina tvoga pridragoga, 


Koje jesu bilig pravi 
Od goruće me ljubavi, 
Koju nosim ovom puku 


Za kim trpim drugu muku. 


Ko se čudo tad zgodiše 
Onda, kada ovo biše! 
| kako se sav grad vbuči, 


Sama pamet to nas uči. 

Po sve vike ni se čulo 
Ni vidilo takvo čudo, 
Da prilika ikad plače, 


Suze roni tere istače. 


Rabljani su sami bili 
Ki su milost tu imili 
Da vidihu Boga plačuć 


I Njegove suze ronit. 


Milost svaku ku prosimo 
Od Tebe ju mi imamo! 
Ti nas braniš, Ti nas čuvaš 


Dobra svaka nas napunjaš. 


Svaki ki se Tebi uteče, 
Sam da ima čisto srce, 
Ne kratiš mu ni jedne stvari, 


Već mu daješ mnogo dari. 








Ti si naša čast i dika, 
Raba grada privelika, 
Ti si naše sve veselje 


i u tuzi utišanje. 


Ti si naša slavna kruna, 
Ti si naša radost puna, 
Ti si naše sve poštenje, 


Dika, slava i veselje. 


Braćo draga, vi čuhote, 
Kako Isus plaka tote; 
Sad slišite njega muke, 


Ke podnesu u židov ruke. 


On u vrtu poče trpit, 
Pot krvavi ondi znojit, 
Ki proteče oda svuda, 


Od svakoga Njega uda. 

Sad vidimo pri koloni, 
kako stoji vezan ondi, 
kako od tila meso skače 


Na nemile one udarce. 


Razmislimo trnja krunu, 
Slavnu glavu dračja punu! 
Ka odsvuda krv ističe, 


Niz Njegovo sveto lice. 


Gledaj prsi otvorene 
I sulicom probodene, 
Ki proliše krv i vodu 


Za oprati našu zlobu. 


Gledaj slavne, svete ruke, 
Ke su na križ rastegnute, 
Po njim mnoge ljute rane 


Učinjene na sve strane. 











Gledaj noge svete, slavne, 
Ke na dobro bihu spravne, 
Kako su sada prigvožnjene 


Čavli križu pribijene. 


Sve ostalo Njega tilo 
Izbijeno jak nemilo! 
Raspet na križ kadi stoji 


Samo da nas upokoji! 


Slišahote vele tužnu 
Muku i smrt mnogo ružnu 
Isukrsta Božjeg Sina 


Neba i zemlje Gospodina. 


Sada, braćo, svi kleknimo, - 
Propeću se poklonimo, 
Boga molmo, ne kasnimo, 


Cim možemo, dobra činmo. 

Ne dajmo se đavlu dobit; 


Činmo, što Bog bude hotit: 


Mir i ljubav uzdržimo, 


Zlobe naše odvrzimo. 


To čineći Bog će vidit, 
I hoće se na nas smilit. 
Uklonit će s Raba grada 


Kuge, rata ter i glada. 


Obilna će dati ljeta, 
Vina, ulja ter i žita, 
Još svakoga voća i zelja, 


Mira, zdravlja i veselja. 


O propeti naš Isuse, 
Na puk ovaj Ti smiluj se, 
Očuvaj ga zla svakoga 


| napasti duha zloga. 


Duhom Svetim nas obastri, 
Zla svakoga još nas zastri, 


I dobra nam vječna podaj, 


primi nas k Sebi u Raj. Amen. 

KASTALDI KOJI SU UPRAVLJALI DOBRIMA 
BRATOVŠTINE SV. KRIŽA PROPLAKANOGA 


1717-1727 
1719 
1728-1730 
1731-1735 
1734 
1736-1737 
1738 
1739 
1740 
1741-1742 


1743-1749 
1750-1753 
1754 

1755-1760 
1761-1762 


1767-1769 
1770-1785 

-Pavao Dobrilović i Frane Tudorin 
-Kapelan Frane Rustača 

-Jakov Fakinetti i Matej Faganello 
-Jakov Fakinett 

-Kapelan natpop Negulić 

-Jakov Fakinetti i Jure Murvar 
-Ivan Predolin i Marko Bison 
-Ivan Tonsa i Anton Tudorin 
-Ivan Predolin i Anton Jurasić 
-Ivan Predolin i Anton Juras 
-Kapelan Ivan Boschiglia 

-Ivan Predolin i Ivan Tonsa 

-Ivan Tonsa i Anton Tudorin 
-Ivan de Dominis i Matej Pisani 
-Krsto Faganello i Vinko Usmiani 
-Krsto Faganello i Jure Vodopija 
-Kapelan Gašpar Brazar 

-Krsto Faganello i Anton Murvar 


-Angelo Coppi i Ivan Paštrović 


1785 
1786 
1787 
1788 
1789 
1790 
1791 


1793 
1795 
1796 
IT97 
1798 
1199 
1800 
1801 
1802 
1803 
1804 
1805 
1806 
1808-1822 


-Anton Murvar i Matej Giustiniani 
-Angelo Coppi i Anton Valahoich 
-Frane Vodopija i Anton Murvar 
-Matej Giustiniani i Josip Vodopija 
-Frane Vodopija i Josip Tudorin 
-Josip Vodopija i Ivan Paštrović 
-Vinko Faganello i Jure Paštrović 
-Kapelan Brecan 

-Angelo Coppi i Petar Tomnilović 
-Anton Murvar i Nikola Pavlović 
-Angelo Coppi i Anton Vlahović 
-Josip Kaldana i Josip Bakota 
-Petar_ Tomnilović i Ivan Tonsa 
-Josip Kaldana i Nikola Pavlović 
-Anton Fakinetti i Gašpar Kaldana 
-Nikola Pavlović i Stjepan Tomašević 
-Josip Kaldana i Anton Murvar 
-Matija Pesel i Josip Kaloćira 
-Nikola Pavlović i Ivan Tonsa 
-Josip Kaloćira i Frane Maneolo 
-Josip Kaloćira i Vinko Faganello 
-Josip Kaloćira 

IV. 
O IVANU LUKI GARANJINU, BISKUPU RAPSKOM, A 
KASNIJE NADBISKUPU SPLITSKOM 


VAudući da je biskup Ivan Luka 
Garanjin zaslužan za poticanje 
bratovštinskog života, nastojat 
ćemo ga što bolje upoznati. Ivan 


Luka Garanjin u nizu rapskih 











biskupa nasljedio je biskupa Ivana 
II Cellebotu, koji je 28. V. 1756. godine premješten u 
Šibenik. Od te godine pa do 5. VI. 1765. god. Garanjin je 
bio 56. rapski biskup, a potom je premješten u Split gdje 
je do smrti bio na službi metropolite splitskoga i primasa 
Dalmacije. Umro je 20. X. 1783 u dobi od 61. godinu. 
Osnovne podatke o njegovu životu nalazio sam u navedenom 
djelu D. Farlatia i u arhivu bivše Rapske biskupije. 

d van Luka rodio se u Trogiru 1722. godine u plemenitoj 
obitelji Garagnin, porijeklom iz Venecije. Studirao je u 
Padovi gdje je postigao doktorat iz filozofije i teologije, a 
posebno je bio naklonjen i pravu. Nakon studija u svojoj je 

dijacezi bio učitelj klericima. Nakon što je bio imenovan 
kanonikom, trogirski biskup Jeronim Fonda dao mu je 
posebne ovlasti u prosuđivanju slučajeva koji su inače 
pridržani biskupovu sudu. Farlati piše da je Garanjin uživao 
naklonost i poštovanje trogirskog klera i puka (25). Sam 
Farlati susretao se s biskupom Garanjinom tijekom proučavanja 
povijesti Raba, te hvali njegovu humanost i plemenitost: 
"Etenim omnibus et singulis, de quibus a me per litteras 
interrogatus fuerat, et humanissime respondit et plenissime 
satisfecit..." (26), što znači: "naime o svemu, o čemu sam 
ga pitao pismeno, vrlo mi je uljudno odgovorio i potpuno 
me zadovoljio." U arhivu bivše rapske biskupije spisi biskupa 
Garanjina nalaze se u svesku br. XIV, koji sadrži 735 folija, 
tj. 11 knjiga biskupske kancelarije za period desetgodišnjeg 
biskupovanja biskupa I. L. Garanjina. Na tim stranicama, 
kroz propisane kancelarijske formulare proviruju rapska imena, 
običaji, rasprave i sve ono svakodnevno u čemu je i biskup 
imao svoju značajnu ulogu. Iz svega toga izdvojit ćemo ono 


što označuje lik biskupa Garanjina. 

Mom 


i Mul 
































BRIGA ZA DUHOVNI ŽIVOT 


: Z auetok u izgradnji duhovnog života u biskupiji morala 


bi biti prva briga svakog biskupa. U ostvarivanju toga prvi 
biskupovi suradnici su svećenici. Biskup Garanjin bio je 
svjestan da se ne može izgrađivati duhovni život "stada" 
ako nisu duhovni njegovi "pastiri, zato se zauzimao da 
klerici budu obrazovani i duhovni ljudi. O tome svjedoče 
poslanice koje je upućivao svećenicima. Prvo pismo koje im 
je uputio 15. XII. 1757. godine u skraćenom prijevodu 
glasi: "Ne vjerujemo da postoji netko, tko nebi znao da uz 
besprijekoran život, ništa manje nije važno za svećenika ni 
to da se bavi znanošću. Na poseban način oni svećenici 
koji se nazivaju vođama duša i upraviteljima tuđih savjesti. 
Neznanje svećenika izvor je mnogih svetogrdnih ispovijedi i 
nedostojnih pričesti, incestuoznih brakova, zabranjenih 
ugovora...i mnogih žalosnih nereda koji pogađaju upravitelje 
kao i duše koje su im povjerene, a oni ih vode u ponor i. 
propast. O tome jasno govori evanđeoski odlomak o slijepcu 
koji vodi slijepca i oba u jamu padaju. 


Ali budući da je znanost dar koji Bog ne ulijeva u dušu već 


se stječe učenjem i održava vježbom, nije dosta primiti 

temelje moralne nauke ako se vježbanjem ne drži budnim 
znanje koje je primljeno. Ako plodna zemlja ne biva kultivirana 
ubrzo postaje neplodna i ne rađa nego li korovom i trnjem. 
Zato su u Crkvi ustanovljene svete konferencije na kojima 
se raspravlja o slučajevima savjesti. 

Vidimo, a ne možemo to reći bez bola, da na tako važne 
i korisne sastanke prisustvuje mali broj svećenika (izuzev 
časnu gospodu kanonike, čija marljivost u prisustvu i raspravi 
zaslužuje svaku pohvalu)." (27) Zbog toga biskup određuje 


da svaki klerik koji bez razloga ne prisutvuje tim sastancima 


plati kaznu od 30 novčića. 











Nakon godine dana biskup opet upućuje svećenicima pismo 
u kojem ih opominje radi lošeg načina života i sablazni 
koju time uzrokuju. Ako ovom pismu pridodamo i mnoge 
druge biskupove odredbe koje će kasnije biti spomenute, 
možemo s velikom vjerojatnošću ustvrditi da život klera, 
općenito govoreći, nije bio na visini svoga dostojanstva. 
Prisjetimo se da davno prije biskup Vincent (1515 - 1569) 
moli svoje svećenike: "Rogamus obsecramus per viscera 
Jesu Christi, ut clerici omnes sive in majoribus, sive in 
minoribus ordinibus constituiti, saltem semel singulis mensibus 
sacrosancta divinae Eucharistiae mysteria percipiant..." (28), 
što znači "molimo i zaklinjemo Isusom Kristom da klerici, 
bilo da su uspostavljeni u višim ili nižim redovima barem 
jednom mjesečno slave sveta otajstva presvete Euharistije." 
(Uz to mnogi pojedinačni slučajevi svjedoče o ponašanju 


svećenika "contra morum honestatem." Tako je 1474. godine 


. svećenik Martin Fabijanić nosio mač i njime napao Dominika 


iz Paga (29). Za vrijeme svoje službe biskup Garanjin je 
1758. godine suspendirao od oltara i "ab omni Parochiali 
officio' župnika iz Lopara (30). Generalni vikar opominje 
mansionara Frana Bon da zanemaruje kanonske molitve u 

koru i da provodi noći "vagando la notte per la Citta dando 
fino mattino a Secolari farli deridere." (31). 

Pisac ove knjige dobronamjerno spominje ove slučajeve 
nastojeći biti objektivan, ući u duh vremena i tražeći ono 
što mi baštinimo kao tragove povijesnih događanja. Tijekom 
stoljeća takav se način života slijegao kao talog i možda 
nije preuzetno upravo u tome vidjeti korjen stanovite duhovne 
praznine koja danas vlada na ovom području. Biskupu 
Ivanu Luki Garanjinu ide hvala što se borio protiv poročnog 
sivata klera. O tome svjedoči i pismo od 2. XII. 1758. 
godine koje u prijevodu glasi: 

"Po službi koju obnašamo smatramo da smo dužni, koliko 
je u našoj moći, čuvati kler od onoga što bi laicima i 
pobožnim osobama moglo biti na sablazan i loš primjer: 1 
da nebi morali Bogu dati račun radi grijeha i prijestupaka 
svećenika budući se naša upozorenja i pastoralni poticaji ne 
ponio; po primjeru naših slavnih predčasnika određujemo 
i zapovijedamo: 1. Da svi klerici noše kolar i pristojan talar 


i tako dostojanstveno prisustvuju crkvenim obredima, a 


posebno prilikom služenja svete mise. Ako idu u polje neka 


se služe kraćim i skromnijim talarima koji će sezati ispod 

koljena.. 2. Bilo svećenik ili klerik neka prirodno uređuje 
kosu s uočljivom tonzurom. 3. Da ne igraju karte ni ostale 
zabranjene igre. Ako se žele koji put rekreirati radi olakšanja 
tijelu mogu to ostalim časnim igrama... 4. Da ne idu za 
vrijeme katičvak danju ili noću maskirani, da ne sudjeluju 
u palijjima i svečanostima u kojima sudjeluju žene..." (32). 
Preko ispravne formacije svećenika biskup je htio djelovati 
na život puka koji je često u to doba bio težak, pogotovo 
onih koji su živjeli na selu. Uz siromaštvo bilo je rašireno 
praznovjerje, stoga 23. svibnja 1759. godine biskup piše 
svećenicima: "Došao je do nas glas da postoje neka isprazna 
i praznovjerna gledišta, kao npr. da se neke stvari ne smiju 
dati iz kuće u pojedinim prilikama ili danima, ili ako se 
sretne na putu neka osoba ili bolesna životinja, da se mora 
recitirati neke molitve, i ostale slične stvari koje se sve 
direktno suprostavljaju prvoj Božjoj zapovijedi i ufanju koje 
moramo imati u Boga. U ovoj našoj biskupiji po ovom 
ediktu zabranjujemo svakoj osobi...da niti čini niti druge 
poučava u tome. Obvezujemo mnogopoštovane ispovijednike 
da u ispovijedi ispituju pokornike nisu li počinili slične 
grijehe..." (33). 

Pastirski poticaji biskupa Garanjina morali su izazvati burno 
reagiranje. Oni su dragocjen doprinos da u jedno dekadentno 
vrijeme duha i propadanja mletačke republike (godine 1797. 
propala je Venecija) oživi one vrednote koje jedine daju 
smisao čovjekovom postojanju, a to su krepostan život, 
zdrava nauka, ispravno vrednovanje morala i moralnih normi 
i pravi kult Boga. O tome koliko je biskup Garanjin bio 
zauzet za vjerski život svjedoči i činjenica da je u katedralu 
uveo pobožnost križnoga puta i to navodi u svom godišnjem 
izvještaju u Rim "ad limina" (34). Uz to, na njegovu zamolbu, 
sveta kongregacija za bogoštovlje odobrila je oficij i misu u 
čast trnove krune Isusove koja se na Rabu slavila drugi 
petak u mjesecu ožujku (36). On je obnovio crkvu sv. Križa 
i napisao spomenuti bratovštinski obrednik i pjesmu "Štujmo 


braćo". 

Hermolaja Kašića 


KOJI JE SADRŽAJ KNJIGA IZ XIV. SVESKA POD 
NASLOVOM "ACTA EPISCOPI JOAN. LUCAE GARAGNIN"? 


Jrva knjiga po redoslijedu nema naslova a pretežito sadrži 
dokumente imenovanja i razriješenja kleričkih službi. Doznajemo 
da je u prvo vrijeme službovanja biskupa Garanjina generalni 
vikar bio Lovro Morin, izabran 11. veljače 1757. godine. On 
je tu službu obnašao do smrti. Zatim je 26. studenog 
1759. godine generalni vikar postao Franjo Bakota. U ovim 
spisima zabilježen je i način na koji je imenovani bio 
uveden u službu. Jedan od kanonika simbolički bi uveo 
novoimenovanoga na određeno mjesto u koru katedrale. 
Svako pojedino korsko mjesto označavalo je službu i beneficij 


onoga koji ima pravo tu sjediti. Tako npr. 9. veljače 1756. 








godine na mjesto F3 
pokojnog 


kanonik ak 


izabran je 





. E 3 
mansionar Ivanl2 
=E 


Boskilja. Kanonik 

Lovro Morin uveo ga je na vdjenic u koru koje je označeno 
za tu službu: "assignato tibi stato in choro inter fratres, 
loco et voces in capitulo." (36). Ova nam knjiga čuva 
svjedočanstva o svećeničkim službama na otoku Rabu. 

Druga knjiga u XIV svesku nosi naslov "Liber primus 
dispensationum matrimonium". Sadržaj te knjige odnosi se 
na oproste od ženidbenih napovijedi i razriješenja raznih 
zapreka među zaručnicima, od kojih je najčešće krvno 
srodstvo. U takvim slučajevima nakon molbe zaručnika, 
biskup obično otvara proces da se uz pomoć svjedoka 
utvrdi blizina krvnog srodstva i nakon toga ako je moguće 
podijeli dispenza tj. oprost. Općenito se može primijetiti da 
je u to vrijeme bilo mnogo ženidbi među rodbinom, najviše 
u Loparu. Ovdje ćemo navesti neke razloge što su iz 
zaručnici navodili u svojim molbama. Lazar Žgalja, sin 
Matije zvanog Lokot i Kristina, kći Matije Levantina iz 
Lopara traže oprost od krvnog srodstva da bi mogli sklopiti 
brak te navode "Luoco della nostra origine dove moltiplicate 
in novanta case alcune poce famiglie...In Loparo pochi 
sono i matrimonii che si legano senza che venga con la 
grazia della Dispenza, da poche famiglie s e populata tutta 

la Villa; da che e anche derivata la miseria e la poverta di 
quel luoco perche si sono molteplicate le persone che 
consumano, e la terra non si molteplica." (37), što u 
prijevodu glasi "(U našem su se rodnom mjestu u 90 kuća 
povećale malobrojne obitelji... U Loparu su rijetki brakovi 
koji se mogu sklopiti bez milosti oprosta...od malobrojnih 
obitelji napučilo se ovo selo, a od tuda je došla i bijeda i 
siromaštvo, jer se množe osobe koje troše a zemlja se ne 
umnaža. Petar Baron iz Lopara u svojoj molbi navodi: "rari 
sono quelli che amogliarsi possono in Loparo se non v e 
il soccorso del Apostolico indulto." (38). 

Treća knjiga u arhivskom snopu biskupa Garanjina nosi 
naslov "Liber primus extraordinariorum' a sadrži razne ovlasti 
npr. za vjenčanje, putovanje, studij, itd. Slijedeća knjiga 
privlači našu pažnju više nego li ostale jer uz uobičajne 
kancelarijske formulare donosi tri pisma koja je biskup 
uputio svećenicima a prethodno su već spomenuta. U 
spomenutoj knjizi nalaze se dekreti imenovanja i razriješenja, 
ovlasti i kazne, sve što bi se moglo odnositi na svećeničku 
službu. 

"Liber primus Monialium" sadrži spise vezane uz koludričke 

samostane u 
Rabu. To su e TA 
samostan sv. # | 
Antuna opata, sv. 
Andrije i sv. 
Justine. Ta nam 
knjiga — čuva [i 
spomen na tadašnje opatice, opisuje tijek kapitula prilikom 
izbora nove opatice i navodi imena svih koludrica koje su 
prisutne. Među tim spisima najviše ima pojedinačnih dozvola 
kojima biskup dopušta da u nekim slučajevima može netko 
ući u klauzuru bilo radi posla, djevojkama radi naobrazbe ili 
ženama radi pomoći starijim i nemoćnim koludricama. Više 
puta biskup spominje da u samostanima mora vladati 
disciplina i strogost. Medu djevojkama koje se primaju u 
samostan ima dosta nepismenih, čak je i opatica samostana 
sv. Antuna na Kaldancu, Franica Zudenigo bila nepismena. 
Dana 14. prosinca 1758. godine biskup šalje generalnog 
vikara Lovra Morin u samostan sv. Antuna opata da ispita 


slijedeći slučaj. U taj samostan primljena je žena koja je 


došla u Rab obučena u redovničko odjelo i zamolila da je 

prime. Tijekom ispitivanja ta se žena predstavila kao sestra 
Marija Teodora Cortese iz samostana sv. Klare u Krku. 
Otišla je iz svog samostana jer su se, prema njenom 
kazivanju, sestre prema njoj loše ophodile. Biskup je pristao 
da je zadrže u samostanu uz pismeni pristanak opatice koja 
je na dokumentu načinila tintom znak križa, budući je bila 
nepismena. O tom slučaju piše biskup i u svom godišnjem 
izvještaju u Rim (39). U godišnjem izvještaju o stanju u 
biskupiji za godinu 1757., biskup Garanjin navodi da koludrice 
trećeg reda sv. Franje žive i jedu zajedno: "Praeter tertiarias, 
quae communem quod cibum, vitam agunt..." (40). Dok 
koludrice koje žive po pravilu sv. Benedikta "unaquaequae 
in suam cellam secedit, comestura quod ei parentes, aut 
propinqui quotidie ministrant." (41), tj. svaka jede posebno 
u svojoj ćeliji i to ono što joj pripravi rodbina. Dana 4. 
veljače 1759. godine biskup je dobio odgovor od svete 
kongregacije u kojem mu savjetuju da nastoji da bi koludrice 
benediktinke blagovale zajedno. Možemo samo zamišljati da 
li je to biskupu bilo lako ili teško spovesti, osobito ako se 
hrana koju su koludrice pojedinačno dobivale od rodbine 
razlikovala po kvaliteti i količini. Iz pera nepoznate koludrice 

koja je živjela u samostanu sv. Andrije ostalo nam je divno 
svjedočanstvo. Prilikom ustoličenja biskupa Garanjina ona je 
svojoj opatici i sestrama ispjevala pjesmu u kojoj jedna 
kitica glasi: 

"Mnoga hvala Bogu i slava, 

Slovinskomu ki plemenu 

Dike i časti umnoživa 


Prid narodu latinskomu." (43) 





“a . . , " 
"Liber primus confirmandorum!" i "Liber primus Patrimoniorum 


kao i posebna knjiga koja sadrži kleričke patrimonije nisu u 
ovom slučaju od osobite važnosti premda imaju svoju 

vrijednost. (I tim knjigama navode se toponimi i stari nazivi 
pojedinih mjesta i dijelova otoka Raba. Nakon toga slijedi 
knjiga koja se odnosi na vizitaciju u Supetarskoj Drazi 
godine 1757., za vrijeme kapelana Petra Šimičića. "Liber 
diversorum' donosi biskupovu odluku da župnici svake 
godine vrše popis pučanstva (44). Tu su nam sačuvani 
popisi stanovništva od 1759. do 1765. godine. Navedena 
su imena tadašnjih gradskih ulica npr. In Borgo, Calle s. 
Christoforo, Calle di sopra, Calle Magistra di mezzo, Quartier 
di soldati, Calle della Loggia, Calle Magistra di sotto... U 
popisu za 1759. godinu zapisano je da u ulici "Calle 
Magistra di mezzo' stanuje biskup koji ima 36 godina. S 
njim stanuje njegov brat Andrija koji ima 25 godina, konjušar 
Frane Dragović i poslužnik Frane Moise. Poznato nam je da 
je 1739. godine biskup Pacifik Bizza morao iseliti iz biskupije 
koja je bila dotrajala i uselio se u kuću svoje sestre. Ne 
navodi se čija je bila kuća gdje je stanovao biskup Garanjin. 
Dana 16. svibnja 1765. godine biskup je zabilježio u svojim 
spisima notu "Nos de die in diem expectamus notitiam 
nostrae translationis ad metropolitanam ecclesiam 
Spalatensem." (45), što znači "Mi iz dana u dan očekujemo 

vijest o našem prelasku u Splitsku metroplitansku Crkvu." 
Na splitskoj stolici biskup Garanjin bio je revan duhovan 
pastir. Sazvao je dijacezansku sinodu, tiskao hrvatskim i 
talijanskim jezikom pastoralne poslanice te uz ostalo primio 


u Split isusovce (45). Preminuo je 1783. godine. 

V. 
ZAKLJUČAK 

U ovom radu prikazane su rapske bratovštine i lik biskupa 
Ivana Luke Garanjina. 
1. Danas u Rabu ne postoji više ni jedna bratovština. Od 
bratovštine sv. Križa proplakanoga ostao je samo spomen 
na dan proplakanja 14. XII., kada se i crkvi služi sv. misa 
i pjeva pjesma "Štujmo braćo". Nije li možda najčudnije što 
se nije uspio sačuvati ni sam križ proplakanja? Zadnji 
spomen na njega nalazi se u blagajničkom dnevniku crkve 
sv. Križa za godinu 1934. Tada je, naime zamjenjen slikom 
jer se raspelo raspadalo. A o njemu je biskup Garanjin 
pjevao u ime svih rabljana: 

Ti si naša čast i dika 

Raba grada prevelika 

li si naše sve veselje 

I u tuzi utišanje. 
2. Budući je biskup Garanjin poticao život bratovštine sv. 
Križa proplakanoga, želio sam osvijetliti njegov lik. Rab je 
imao mnoge znamenite biskupe koji su pali u zaborav. 
Osim Markantuna de Dominisa od znamenitijih sjetimo se 

Ivana Scaffe (1451 - 1472) humanista i poklonika umjetnosti, 
biskup Oktavije Spader di Zara (1695 - 1698), koji je 
stekao svjetski glas učenjaka, pišući spise protiv Spinoze 
(+1677) i panteista. Iz Raba bio je premješten za biskupa 
Asiza u Italiji Zatim biskup Pacifik Bizza (1739 - 1746), 
biskup Petar Galzigna (1794 - 1823) itd. Biskupi su ljudi 
koji su bili na kormilu rapske crkve. Prateći stoljeća burnog 
gradskog života u Rabu, vidimo kako su se s time nosili 
biskupi i rapska crkva. Ivan Luka Garanjin živio je u 
vremenu propadanja mletačke republike i jenjavanja duhovnog 
života u narodu. Njegov je doprinos značajan jer se u 
takvom vremenu nastojao oduprijeti onim silama koje su 


djelovale razorno na ljudski duh. 

RIASSUNTO 

Nel suo saggio | autore rapresenta le confraternita che 
esistevano a Arbe tendendo di dimostrare che la loro 
esistenza  significava arricchimento nella vita spirituale e 
che nella vita comune migliorava i comportamenti tra i 
hnobili e cittadini infiltrando i valori cristiani nei loro raporti 
economici. 

Dopo una breve rapresentazione delle confraternita | autore 
analizza separatamente la confraternita della santa Croce 
lacrimosa istituta _nell 1560.god. 

Nell secondo brano si presenta il vescovo Giovanni Luca 
Garanjin che ha sostenuto sopradetta confraternita insistendo 
nei propri propositi per una vita spirituale nella diocesi di 


Arbe. 

1989., 43. 

9. O. Badurina, Kamporska kronika, djelo u rukopisu; vidi 
bilješku uz godinu 1710. 

10. M. Bolonić, Bratovština sv. Ivana Krstitelja u Vrbniku, 
Kapari i druge bratovštine na otoku Krku, Zagreb, KS 
1975., 10. 

11. Arhiv bivše Rapske biskupije, sv. XVI., fol. 54. 

12. O. Badurina, Kamporska kronika, djelo u rukopisu, vidi 
bilješku uz god. 1369. 

13. Kaptolski arhiv, "Liber rubeus", br. 43, pod datum 12. 
XII. 1385. 

14. Gospodin Dušan Mlacović skrenuo mi je pozornost da 
je trogirski biskup Krševan bio rabljanin iz obitelji Dominis. 
U to vrijeme ta je obitelj bila sukobljena s obitelji Zudenigo, 
što je gotovo podjelilo grad. Budući je optuženi biskup bio 
iz obitelji Zudenigo, moguće je to utjecalo na presudu. 
15. Usp. O. Badurina, nav. dj. uz godinu 1543. 

16. Atti notarili, snop VII, pod "Varia" 

17. Usp. O. Badurina, nav. dj. uz god. 1619. 

18. Usp. O. Badurina, nav. dj. uz god. 1555. 

19. Arhiv bivše Rapske biskupije, sv. X., fol. 78 

20. Arhiv bivše Rapske biskupije, sv. X., fol. 442. 

21. 1. Pederin, nav. dj. 44. 

22. Kaptolski arhiv, liber 27. 

23. |. Pederin, nav. dj. 18. 

24. V. Brusić, nav. dj. 133. 

295. D. Farlati, nav. dj. 176. 

26. D. Farlati, nav. dj. 194. 

27. Arhiv bivše Rapske biskupije, sv. XIV., fol. 278 - 279 
28. D. Farlati, nav. dj. 117 
29. 1. Pederin, nav. dj. 31. 


30. Arhiv bivše Rapske biskupije, sv. XIV, "Liber ordinandorum'. 
31. Arhiv bivše Rapske biskupije, sv. XIV, "Liber ordinandorum'". 


32. Isto, sv. XIV, fol. 290. 

33. Isto, sv. XIV, fol. 292. 

34. D. Farlati, nav. dj. 

35. Arhiv bivše Rapske biskupije, sv. XIV., fol. 234 i 295 
36. Isto, sv. XIV, prva knjiga bez naslova 

37. Isto, sv. XIV, "Liber primus dispensationum 
matrimonium", uz datum 3. veljače 1756. godine. 


38. Isto, sv. XIV, isto, uz datum 16. prosinca 1760. godine. 


39. D. Farlati, nav. dj. 192. 
40. D. Farlati, nav. dj. 185. 
41. D. Farlati, nav. dj. isto. 
42. D. Farlati, nav. dj. 192. 
43. I Ostojić, nav. dj. 119. 
44. Arhiv bivše Rapske biskupije, sv. XIV., fol. 312. 
45. Š. Ljubić, Dizionario degli uomini illustri, 138. 

VII. 
PRILOZI 


Prilog br. 1. BRATOVŠTINE U GRADU RABU 

POPIS STANOVNIŠTVA IZ 1763. GODINE 
GDJE SE SPOMINJE | BISKUP GARANJIMN. 


Prilog br 2. PRIJEPIS STATUTA BRATOVŠTINE SV. KRIŽA 
OD JURJA SPALATINA IZ 1784. 

FOTO SNIMAK PJESME "ŠTOJMO BRAĆO" IMENIK BRATOVŠTINE SV. KRIŽA 
IZ OBREDNIKA BISKUPA GARANJINA PROPLAKANOG IZ 1763. GODINE 

